14. august 2015
USA toornafta West Texas Intermediate tuletistehingutes kukkus barreli hind ligi 3% allapoole 42 dollari taset. Nii madalal ei ole hind viimase kuue aasta jooksul varem olnud.
Hinda on juba mõnda aega allapoole surunud nõudlust ületav toomismaht. Sel nädalal lisandus sellel teemal veel halbu uudiseid: 12-liikmeline naftatootjate kartell OPEC teatas, et nende tootmismaht kasvas juulis viimase kolme aasta rekordilisele tasemele.
Üks suurimaid tootjaid oli seejuures Iraan, kus plaanitakse ekspordiks tootmist pärast majandussanktsioonide lõppu veelgi suurendada.
USA Energiaagentuuri andmetel kahanesid nafta laovarud viimase nädalaga 1,68 miljoni barreli võrra ehk vähem kui arvatud. Nii suurt laovaru nagu praegu, ei ole USAs suvel olnud viimased 80 aastat.
Nafta hind kukkus kuue aasta madalaimale tasemele ärileht.ee